ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO PROJEKTO
[bookmark: _GoBack]„DĖL ŠILUTĖS RAJONO SAVIVALDYBĖS NEKILNOJAMOJO TURTO PERDAVIMO VALSTYBĖS NUOSAVYBĖN“

2023 m. gegužės  2 d.

	1. Parengto projekto tikslai ir uždaviniai.

	Perduoti valstybės nuosavybėn akcinei bendrovei Lietuvos automobilių kelių direkcijai valdyti patikėjimo teise Šilutės rajono savivaldybei nuosavybės teise priklausantį nekilnojamąjį turtą – Šilutės r. sav., Vainute, esantį kelią (gatvę)-Antano Baranausko gatvės šaligatvį (unikalus numeris 4400-4976-4503, plotas 644,71 kv. m), kurio likutinė vertė 2023 m. gegužės 31 d. – 2056,20 Eur.

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo
tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu
priimtuose kituose teisės aktuose.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 1 dalies 6 punktu, valstybė turtą įgyja pagal Vyriausybės nutarimą perimdama savivaldybės turtą, jeigu šį turtą valstybei nusprendžia perduoti savivaldybės taryba.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 3 punktu ir 4 dalimi, Savivaldybei nuosavybės teise priklausantis turtas kitų subjektų nuosavybėn perduodamas perduodant jį valstybės arba kitos savivaldybės nuosavybėn, Savivaldybės turtas savivaldybės tarybos sprendimu gali būti perduotas valstybės arba kitos savivaldybės nuosavybėn, kai yra atitinkamai arba Vyriausybės, arba jos įgaliotos institucijos, arba kitos savivaldybės tarybos sutikimas.
Lietuvos automobilių kelių direkcija (toliau – Kelių direkcija) ir Šilutės rajono savivaldybės administracija 2022-08-25 pasirašė Bendradarbiavimo sutartį Nr. R5-577  (toliau – Sutartis), kurioje numatyta kad Šilutės rajono savivaldybėje bus įgyvendinami šie objektai:
· valstybinės reikšmės kelio Nr. 141 Kaunas–Jurbarkas–Šilutė–Klaipėda rekonstravimas įrengiant žiedinę sankryžą ties 182,91 km (Projektas I).
· valstybinės reikšmės kelio Nr. 165 Šilalė–Šilutė ruožo nuo 29,82 iki 30,975 km rekonstravimas įrengiant pėsčiųjų ir dviračių takus (Projektas II).
Pagal Sutarties 9.1 punktą, Savivaldybė įsipareigojo pateikti Savivaldybės tarybos sprendimą dėl sutikimo prieš Projekto II įgyvendinimą perduoti Kelių direkcijai šaligatvį (unikalus numeris   4400-4976-4503), esantį šalia valstybinės reikšmės kelio Nr. 165 Šilalė–Šilutė valstybės nuosavybėn ir Kelių direkcijai valdyti patikėjimo teise. 

	3. Kokių pozityvių rezultatų laukiama.

	Bus įgyvendinta Lietuvos automobilių kelių direkcijos ir Šilutės rajono savivaldybės administracijos  2022-08-25 Bendradarbiavimo sutartis Nr. R5-577 .

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Pripažįstamas netekusiu galios Šilutės rajono savivaldybės tarybos 2023 m. vasario 23 d. sprendimas Nr. T1-1242 „Dėl sutikimo perduoti valstybės nuosavybėn Šilutės rajono savivaldybės nekilnojamąjį turtą“; Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	2022-08-25 Bendradarbiavimo sutartis Nr. R5-577, pasirašyta tarp valstybės įmonės Lietuvos automobilių kelių direkcijos ir Šilutės rajono savivaldybės.
Lietuvos automobilių kelių direkcijos 2023-03-03 raštas Nr. 2-2986 „Dėl papildomų duomenų pateikimo“.

	8. Projekto autorius ar autorių grupė.

	 Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Perduoti valstybės nuosavybėn Šilutės r. sav., Vainute, esantį kelią (gatvę) – Antano Baranausko gatvės šaligatvį (unikalus numeris 4400-4976-4503, plotas 644,71 kv. m). 

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė          			Daiva Thumat







